Ekirabo ky’ensi yonna ekiweebwa omuntu asinze okukubiriza n’okulwanirira eddembe ekyakazibwako erya “no-bo ppii-si pulayizi” kyagabiddwa ku Lwokutaano. Ekirabo kino kyagabiddwa eri omulwanirizi w’eddembe Narges Muhammadi nga ono munnansi wa ggwanga lya Iran. Ekirabo kino kyamuweereddwa olw’okulwanirira okunyigirizibwa kw’abakyala mu ggwanga lya Iran, era nga bangi ku bo beeyambula hijabu zaabwe wadde nga waliwo ebikwekweto ebikambwe. Ekirabo kya Muhammadi kijjidde mu kiseera oluvannyuma lw’okwekalakaasa okwasasaanikidde eggwanga lya Iran. Okwekalakaasa kuno kwava ku kufa kwa musaayimuto Omukaadi, Mahsa Amini eyafiira mu kkomera omwaka gumu emabega eyakwatibwa olw’okumenya amateeka ga Iran amakakali ag’ennyambala y’abakyala. Munnamawulire era omulwanirizi w’eddembe ow’emyaka ataano mu gumu Muhammadi amaze emyaka amakumi abiri egiyise nga bw’asibibwa mu kkomera ate bwe bamuta olwa kakuyege we ow’okulwanirira ennyambala ya Hijabu ey’etteeka eri abakyala awamu n’ekibonerezo ky’akalabba.